stanford-oval/wikipedia huggingface dataset:
Tina Majorino

| Tina Majorino |
| --- | --- |
 Tina Majorino vuonna 2011
Henkilötiedot
Koko nimi:  Albertina Marie Majorino
Syntynyt: 7. helmikuuta 1985 (ikä 39) Westlake, Kalifornia, Yhdysvallat
Ammatti:  näyttelijä
Näyttelijä
Aktiivisena:  1990–1999, 2004–
Merkittävät roolit:   Andre  Big Love  Dynamiitti Napoleon  Veronica Mars 
Aiheesta muualla
IMDb 
Elonet
Albertina Marie ”Tina” Majorino (s. 7. helmikuuta 1985 Westlake, Kalifornia, Yhdysvallat) on yhdysvaltalainen näyttelijä. Hän esiintyi lapsinäyttelijänä elokuvissa Andre, Kun mies löytää naisen ja Waterworld. Majorino jätti uransa vuonna 1999, mutta palasi näyttelemisen pariin vuonna 2004 elokuvassa Dynamiitti Napoleon. Hän on esiintynyt muun muassa televisiosarjoissa Veronica Mars, Big Love ja Greyn anatomia.
Ura

Tina Majorino aloitti uransa lapsinäyttelijänä. Hän esiintyi televisiosarjassa Camp Wilder vuosina 1992–1993. Majorino näytteli elokuvissa Andre, Corrina – rakkauden laulu, Kun mies löytää naisen ja Waterworld. Hän oli kolmesti ehdolla Young Artist Award -palkinnon saajaksi. Vuonna 1999 Majorino esiintyi pääosassa televisioelokuvassa Liisa ihmemaassa. Elokuvan ilmestyttyä hän jätti elokuvauransa.
Majorino palasi näyttelijäntyöhön vuonna 2004 ja esiintyi Cindy ”Mac” Mackenzien roolissa televisiosarjassa Veronica Mars vuoteen 2007. Hän esitti Debiä elokuvassa Dynamiitti Napoleon. Majorino oli mukana sarjassa Big Love vuosina 2006–2011. Vuonna 2010 hän esiintyi pääosassa Pinkin musiikkivideossa "Fuckin' Perfect". Vuonna 2012 hän esitti vampyyria True Blood -sarjassa ja palasi Debin rooliin Dynamiitti Napoleon -elokuvan animoidussa televisioversiossa Napoleon Dynamite.
Majorino näytteli Heather Brooksia sairaalasarjassa Greyn anatomia. Majorino näytteli vuonna 2014 yhtä pääroolia rikossarjassa Legends. Hän on vieraillut televisiosarjoissa Bones, Castle ja Ilman johtolankaa.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 1994 | Kun mies löytää naisen | When a Man Loves a Woman | Jessica Green |  |
| 1994 | Corrina – rakkauden laulu | Corrina, Corrina | Molly Singer |  |
| 1994 | Andre | André | Toni Whitney |  |
| 1995 | Waterworld | Waterworld | Enola |  |
| 1995 | Un Angelo a New York | Un Angelo a New York |  | Televisioelokuva |
| 1997 | Santa Fe | Santa Fe | Crystal Thomas |  |
| 1997 | Villin lännen naisia | True Women | nuori Euphemia Ashby | Televisioelokuva |
| 1997 | Before Women Had Wings | Before Women Had Wings | Avocet Abigail ”Bird” Jackson | Televisioelokuva |
| 1997 | Merry Christmas, George Bailey | Merry Christmas, George Bailey | Janine Bailey | Televisioelokuva |
| 1999 | Liisa ihmemaassa | Alice in Wonderland | Alice | Televisioelokuva |
| 2004 | Dynamiitti Napoleon | Napoleon Dynamite | Deb |  |
| 2005 | Testing Bob | Testing Bob | Allison Barrett | Televisioelokuva |
| 2005 | A Sharp | A Sharp | tytär | Lyhytelokuva |
| 2006 | Think Tank | Think Tank | Sal |  |
| 2007 | What We Do Is Secret | What We Do Is Secret | Michelle |  |
| 2010 | In Security | In Security |  | Televisioelokuva |
| 2012 | Should’ve Been Romeo | Should’ve Been Romeo | Alice |  |
| 2014 | Veronica Mars | Veronica Mars | Cindy ”Mac” Mackenzie |  |
Filmografia > Televisiosarjat

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1990 | ABC TGIF | ABC TGIF | Sophie |  |
| 1992–1993 | Camp Wilder | Camp Wilder | Sophie Wilder | 19 jaksoa |
| 2004–2007 | Veronica Mars | Veronica Mars | Cindy ”Mac” Mackenzie | 34 jaksoa |
| 2004 | Ilman johtolankaa | Without A Trace | Serene Barnes/Andrews | 1 jakso |
| 2006–2011 | Big Love | Big Love | Heather Tuttle | 26 jaksoa |
| 2010 | The Deep End | The Deep End | Addy Fisher | 6 jaksoa |
| 2011 | Castle | Castle | Reese Harmon | 1 jakso |
| 2011, 2012 | Bones | Bones | Genevieve Shaw | 3 jaksoa |
| 2012 | Napoleon Dynamite | Napoleon Dynamite | Deb (ääni) | 6 jaksoa |
| 2012 | True Blood | True Blood | Molly | 6 jaksoa |
| 2012–2013 | Greyn anatomia | Grey’s Anatomy | Heather Brooks | 22 jaksoa |
| 2014 | Legends | Legends | Maggie Harris | 10 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Tina Majorino Internet Movie Databasessa. (englanniksi)
Tina Majorino Elonetissä.
Tina Majorino TV.com-sivustolla (Arkistoitu – Internet Archive)
Tuhkimotarina (albumi)

| Tuhkimotarina Dingo |
| --- | --- | --- |

Kokoelmalevyn tiedot
 Äänitetty : 1984–1986 + remix 1992
 Julkaistu: 1993
 Formaatti: LP, CD-levy, C-kasetti
 Tuottaja(t): Pave Maijanen
 Tyylilaji: suomirock
 Kesto: 61.33
 Levy-yhtiö: Fazer Finnlevy
Muut kannet
   Kokoelmalevyn takakansi.
Dingon muut julkaisut
| Pyhä klaani 1986 | Tuhkimotarina 1993 | Sinä & Minä 1993 |
Tuhkimotarina on vuonna 1993 julkaistu Dingon kokoelmalevy. Se oli yhtyeen ensimmäinen kokoelma ja julkaistiin samoihin aikoihin, kun yhtye teki ensimmäisen paluunsa.
Tuhkimotarina sisältää yhtyeen suurimpia hittejä 1980-luvulta. Se sisälsi yhden uuden kappaleen, edellisenä syksynä miksatun ”Levottoman Tuhkimon” remix-version. Kokoelmalevy sisältää myös kappaleen alkuperäisen version.
Kokoelmalevy julkaistiin vinyylilevynä, CD-levynä ja C-kasettina.
Tuhkimotarinaa on myyty 40 225 kappaletta. Kokoelmalevy ylitti silloisen kultalevyrajan.
Kappaleet

Levoton Tuhkimo (remix) – 5.00
Sinä ja minä – 3.59
Kerjäläisten valtakunta – 4.31
Kirjoitan – 4.14
Lakatut varpaankynnet – 3.00
Rio ohoi – 3.55
Suru tahtoo sua – 3.42
Jokainen aamu – 2.41
Autiotalo – 4.23
Nahkatakkinen tyttö – 3.06
Hullu Henri – 4.03
Huumeita Japaniin – 3.28
Lähetyssaarnaaja – 3.20
Kreivin sormus – 4.22
Valkoiset tiikerit – 3.21
Levoton Tuhkimo (alkuperäinen) – 4.24  (kosketinsoitinriffi Tuomo Vähä-Pesola)
Muusikot

Pertti Neumann – laulu
Jonttu Virta – kitara, taustalaulu
Jarkko Eve – bassokitara, laulu (kappaleet 1–2, 4, 8, 12–13 ja 16)
Pepe Laaksonen – bassokitara, laulu (kappaleet 3, 5–7, 9–11 ja 14–15)
Juha Seittonen – rummut
Pete Nuotio – kosketinsoittimet
Trash All Over You

| ”Trash All Over You” Lost Society |
| --- | --- | --- |

Singlen tiedot
 Albumilta: Fast Loud Death
 Julkaistu: 8. helmikuuta 2013
 Formaatti: CDS
 Tyylilaji: thrash metal
 Kesto: 03.41
 Levy-yhtiö: Nuclear Blast
Lost Societyn muut singlet
|   | ”Trash All Over You” 2013 | ”I Am the Antidote” 2015 |
Trash All Over You on suomalaisen thrash metal -yhtye Lost Societyn single, joka julkaistiin yhtyeen esikoisalbumilta Fast Loud Death. Kappale on aiemmin julkaistu yhtyeen vuoden 2012 saman nimisellä demolla.
Kappaleesta kuvattiin myös musiikkivideo.
Kappaleet

Trash All over You – 3.41
Braindead Metalhead – 3.27
Aiheesta muualla

Albumi Trash All Over You Encyclopaedia Metallum -sivustolla (englanniksi)
Tuomas Tallbacka

Tuomas Tallbacka (s. 14. toukokuuta 1981) on entinen suomalainen pesäpalloilija ja nykyinen Alajärven Ankkureitten 2. pelinjohtaja
Pesäpallo-oppinsa Tuomas Tallbacka on saanut Alajärvellä veren perintönä. Tuomas on jo pesäpalloilija jo kolmannessa polvessa, isä ja isoisä tekivät uraa kakkosvahteina. Samalta pelipaikalta löytyi myös Tuomas siihen asti, kunnes heittokäsi operoitiin 2004.
Hän on edustanut Jyväskylän Kiriä (2007), 2008 ja 2009 Kiteen Palloa. Hän on pelannut Itä–Länsi-ottelussa kaksi kertaa, ja vuonna 2007 hänet valittiin parhaaksi jokeriksi. Vuodeksi 2010 hän palasi Pohjanmaalle, mutta ei Alajärvelle vaan Koskenkorvan Urheilijoihin. Tehnyt Koskenkorvan kanssa jatko sopimuksen vuoteen 2012 asti.
Antti Pihlströmin innoittama Tallbacka on vetänyt 80kg yhdellä kädellä rinnalle.
Tallbacka teki kaudet 2013 ja 2014 kattaneen sopimuksen( seinäjokelaisen pesäpalloilun uudeksi veturiksi nousseen fuusioseura Jymy-Jussitien kanssa.
Saavutukset > Pelaajana

2 Itä-Länsi-ottelua: 2007, 2008
Triopoli

Triopoli on oligopolin muoto, jossa markkinoilla toimii kolme tietyn palvelun tai tuotteen tarjoajaa.
Tunnettuja triopoleja ovat muun muassa
Sonyn, Nintendon ja Microsoftin videopelimarkkinat
United Parcel Servicen, FedEx:n ja DHL:n kuljetus- ja kuriiripalvelut Yhdysvalloissa
ABC, CBS ja NBC Yhdysvalloissa ennen FOXia ja kaapelitelevisiota
General Motors, Ford ja Chrysler Yhdysvalloissa ennen 1970-lukua.
Triovasálos

| Triovasálos Τριοβασάλος |
| --- | --- |
 Triovasáloksen kylä, etualalla Míloksen kunnallinen stadion.
 Triovasálos
 Koordinaatit: 36°44′42″N, 24°25′59″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Mílos
Kunta:  Mílos
Hallinto:  
 – Asutustyyppi:  kylä
 – Kallikrates-koodi:  6501000401
Väkiluku (2011):  838
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Triovasálos (kreik. Τριοβασάλος, myös Triovásalos, Τριοβάσαλος) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 838 (vuonna 2011).
Triovasáloksen kylä sijaitsee Míloksen pohjoisosassa heti saaren pääkylän Plákan itäpuolella. Se on nykyisin kasvanut kiinni eteläpuolella sijaitsevaan Péra Triovasáloksen kylään, muodostaen kaksoiskylän, ja käytännössä myös Plákaan. Triovasálos muodostaa myös laajemman kyläyhdyskunnan (Δημοτική Κοινότητα Τριοβασάλου, Dimotikí Koinótita Triovasálou), johon kuuluvat varsinaisen Triovasáloksen kylän lisäksi kylät Ágioi Anárgyroi, Ágios Gerásimos, Apollónia, Fylakopí, Kamínia, Mandrákia, Mýtikas, Páchaina ja Voúdia sekä saaret Glaronísia ja Pilonísi. Koko yhdyskunnan väkiluku on 1 240.
Sina-1

Sina-1 oli Iranin ensimmäinen satelliitti. Se laukaistiin 28. lokakuuta 2005 venäläisellä Cosmos-3M-kantoraketilla Plesetskin kosmodromilta useiden muiden pienten satelliittien mukana.
Satelliitin toteuksesta annettiin ennakkotieto vuonna 2003, jolloin tuolloinen Iranin puolustusministeri, amiraali Ali Shamkhani kertoi asiasta. Tuolloin kerrottiin myös Iranin aikeesta kehittää oma kantoraketti Shahab-3-ohjuksesta. Iranin avaruusohjelman kehitys kulkee samaa polkua kuin aikoinaan esimerkiksi Yhdysvaltain avaruusohjelma, ts. puolustusministeriön vetämänä ja käyttäen ohjuksia kantolaitteina.
Iranin avaruusjärjestön kehittämä Sina 1-satelliitti tutkii satelliittitietoliikennettä ja on myös kaukokartoitussatelliitti. Sen massa on 160 kg. Sen kameran tarkkuuden arvellaan olevan kolme metriä. Satelliitti kiertää aurinkosynkronisella kiertoradalla, ts. naparadalla.
Tsirkon

3M22 Tsirkon (ven. Циркон, zirkoni), Nato-raportointinimi SS-N-33) on venäläinen, vuonna 2022 vielä kehitteillä ollut hypersooninen meritorjuntaohjus.
Ohjus on kaksivaiheinen: ensimmäinen, kiinteäpolttoaineinen rakettimoottori antaa ohjukselle tarvittavan alkuvauhdin, jotta toisen vaiheen scramjet-moottori voi käynnistyä. Tulevaisuudessa mahdollisesti kehitetään Tupolev Tu-160/M/M2 -koneesta laukaistava kevyempi versio. Koneen kahden Machin huippunopeuden pitäisi mahdollistaa ensimmäisen vaiheen jättäminen pois.
Venäjä on väittänyt ohjuksen koelaukaisussa saavuttaneen 500 kilometrin kantomatkan ja kahdeksankertaisen äänennopeuden. Tsirkonin ensimmäinen onnistunut koelaukaisu sukellusveneestä oli 2021.
Ohjusta on mahdollisesti käytetty Ukrainassa helmikuussa 2024. Ukrainalaislähteiden mukaan todennäköisesti ammuttu ohjus olisi ollut prototyyppisarjan Tsirkon-ohjus, jonka lennon Ukrainan ilmatorjunta pystyi katkaisemaan. Tsirkon-ohjuksen suurin lentonopeus saavutetaan lakikorkeuden lähettyvillä, mutta lähestyessään kohdettaan matalalla ohjus voisi ukrainalaisarvion mukaan lentää vain 3-4 Machin nopeudella, jolloin se voidaan ampua alas esimerkiksi uudemmilla Patriot-ilmatorjuntaohjusjärjestelmillä.
Ohjus on tarkoitus lisätä Pjotr Veliki ja Admiral Nahimov -ohjusristeilijöiden aseistukseen.
Oletettuja teknisiä ominaisuuksia

Pituus: 8–11 m
Taistelukärki: 300–400 kg
Lakikorkeus:30–40 km
Kantomatka: 450–1 000 km
Nopeus: Mach 5–9
Aiheesta muualla

Janne Ahjopalo (13.2.2024) Harvinainen video Ukrainasta: Tältä näyttävät Kiovaan iskeneen venäläisen yliääniohjuksen sirpaleet (mtvuutiset.fi)
Smithfield Crossingin taistelu

Smithfield Crossingin taistelu (engl. Battle of Smithfield Crossing) oli Länsi-Virginiassa 25.–29. elokuuta 1864 käyty Yhdysvaltain sisällissodan taistelu. Taistelu käytiin Unionin kenraalimajuri Wesley Merrittin ja Konfederaation kenraaliluutnantti Jubal Early joukkojen välillä.
Taistelussa kaksi Jubal Earlyn alaisuudessa toiminutta jalkaväkidivisioonaa ylitti Opequon Creek -joen, mikä pakotti joen toisella puolella olleet Wesley Merrittin ratsuväkijoukot perääntymään. Unionin perääntyminen kuitenkin pysähtyi, kun James B. Rickettsin jalkaväkidivisioona tuli Merrittin tueksi ja pysäytti Konfederaation joukkojen etenemisen.
Osapuolet menettivät taistelun aikana yhteensä noin 300 miestä.
Tupac Shakur: Thug Angel: The Life of an Outlaw

| Tupac Shakur: Thug Angel> Tupac Shakur: Thug Angel: The Life of an Outlaw |
| --- | --- |

Ohjaaja:  Peter Spirer
Käsikirjoittaja:   Hafiz Farid  Peter Spirer  David Wilson 
Tuottaja:   Tracy Robinson  Peter Spirer  Leila Steinberg  Casey Suchan  Quincy Jones III 
Säveltäjä:   Johnny ”J”  Tracy Robinson  Leila Steinberg  Femi Ojetunde  Quincy Jones III  Peter Spirer  Casey Suchan 
Kuvaaja:   Peter Alton  Peter Spirer  Adam Teichman 
Leikkaaja:  Iain Kennedy
Valmistustiedot
Valmistusmaa:  Yhdysvallat
Ensi-ilta:  2002
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tupac Shakur: Thug Angel (Tupac Shakur: Thug Angel: The Life of an Outlaw) on rap-tähti Tupac Shakurista kertova dokumentti. Dokumentti ilmestyi vuonna 2002 ja se sisältää paljon harvinaista materiaalia Shakurista, sekä mm. haastatteluja Outlawz jäseniltä ajalta jolloin Shakur vielä oli elossa.
Filmin tuotti Shakurin läheiset ystävät ja businesskaverit, entinen manageri Leila Steinberg, Tracy Robinson ja Quincy "QD3" Jones III.
Aiheesta muualla

Tupac Shakur: Thug Angel: The Life of an Outlaw Internet Movie Databasessa (englanniksi)
Tupac: Assassination

| Tupac: Assassination |
| --- | --- |

Ohjaaja:  Richard Bond
Tuottaja:  Frank Alexander,  Richard Bond
Leikkaaja:  Richard Bond
Pääosat:  Tupac Shakur
Valmistustiedot
Valmistusmaa:  Yhdysvallat
Tuotantoyhtiö:  Eyecon Music Group
Levittäjä:  New Video
Ensi-ilta:  23. lokakuuta 2007 (USA)
Kesto:  88 min
Alkuperäiskieli:  englanti
Aiheesta muualla
IMDb
Infobox OKNimi-testi OK: 
Tupac: Assassination on dokumentti rap-artisti Tupac Shakurin selvittämättömästä murhasta. Dokumentissa, jonka ohjaa Richard Bond, on mukana myös Tupacin henkilökohtainen henkivartija Frank Alexander. Filmi julkaistiin DVD:llä 23. lokakuuta 2007, eli hieman yli 11 vuotta sen jälkeen kun Tupacia ammuttiin kuolettavasti.
Dokumentti paljastaa mm. sen, että 2Pacin henkivartijana 4:n vuoden ajan toiminut Kevin Hackie oli FBI:n agentti, joka oli soluttautunut Death Row Recordsin palkkalistoille.
Dokumentista on tehty myös soundtrack, jossa esiintyy muun muassa Tupacin velipuoli Mopreme Shakur.
Aiheesta muualla

Virallinen sivu (Arkistoitu – Internet Archive)
Tupac assassination Traileri
Tekijöiden haastattelu
Smith Act

Smith Act, viralliselta nimeltään The Alien Registration Act (’laki ulkomaalaisten rekisteröinnistä’), oli vuonna 1940 säädetty Yhdysvaltain laki, joka oli laadittu mahdollisen fasistisen tai kommunistisen kapinan varalta. Laki oli myös suunnattu ammattiyhdistysliikettä vastaan, jossa vaikutti paljon maahanmuuttajia. Toisen maailmansodan aikana lain avulla tukahdutettiin sodanvastainen toiminta sekä Yhdysvaltojen sotatoimiin kohdistuva ulkomainen kumouksellisuus.
Lain mukaan oli rikollista edistää hallituksen väkivaltaista kaatamista tai järjestää tai olla jäsenenä sellaisessa ryhmässä tai yhdistyksessä, joka on omistautunut tällaiselle toiminnalle. Ensimmäiset Smith Actin mukaiset syytetoimet käynnistettiin vuonna 1941, ja ne kohdistuivat Yhdysvaltain sosialistisen työväenpuolueen johtajiin. Toisen maailmansodan jälkeen lakia käytettiin syytteissä Yhdysvaltain kommunistisen puolueen johtoa vastaan.
Lain ensimmäinen pykälä vaati kaikkia ulkomaalaisia aikuisia ilmoittautumaan hallitukselle neljän kuukauden kuluessa maahan saapumisestaan. Tämän vaatimuksen tarkoituksena oli helpottaa hallitusta jäljittämään ulkomaalaisia, jotka levittävät kumouksellista propagandaa ja harjoittavat kumouksellista toimintaa Yhdysvalloissa.
Lakia sovellettiin ensimmäisen kerran vuosi sen hyväksymisen jälkeen. Minneapolisissa nostettiin syytteet 29 henkilöä vastaan. Syytetyt olivat Teamsters-ammattiliiton 544. paikallisyhdistyksen ja sosialistisen työväenpuolueen jäseniä, joita kutsuttiin trotskilaisiksi. Ainoa todiste heitä vastaan oli suuri määrä kommunistista kirjallisuutta, jonka liittovaltion agentit löysivät heidän toimistostaan. Tämän perusteella valamiehistö tuomitsi 18 syytettyä Yhdysvaltain hallituksen kaatamisen puolustamisesta. American Civil Liberties Union (ACLU) ja Civil Rights Defense Committee yrittivät turhaan valittaa tapauksesta. Viimeinen syytetyistä suoritti tuomionsa loppuun vuonna 1945.
Tuomas Takala

| Tuomas Takala> Henkilötiedot |
| --- | --- |
Syntynyt: 1. lokakuuta 1984 (ikä 40) Seinäjoki, Suomi
Kansalaisuus:   Suomi
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  85 kg
Pelinumero:  23
Pelaajaura
Pääsarjaura:  2005–2008
Seurat:  SHT/S-Kiekko (jun./Suomi-sarja)   Ässät (SML)   Hermes (Mestis)   Sport (Mestis)   Kiekko-Veljet (II-div.)
Tuomas Takala (s. 1. lokakuuta 1984 Seinäjoki) on uransa päättänyt jääkiekkoilija, pelipaikaltaan keskushyökkääjä. Takala on S-Kiekon kasvatti, mutta siirtyi jo juniorina Ässiin. Ässissä hän voitti hopeaa SM-liigassa kaudella 2005–2006. Hän pelasi suurimman osan urastaan Ässissä, tosin hän kävi kaudella 2005–2006 pelaamassa seitsemän peliä Hermeksessä.
Takala siirtyi kaudeksi 2008–2009 Vaasan Sportiin, jossa voitti Mestiksen mestaruuden vuosina 2009 ja 2011.
Kaudella 2011–2012 Takala palasi kotiseudulleen Seinäjoelle ja pelasi 2. divisioonaa Seinäjoen Kiekko-Veljissä.

Kaudeksi 2012–2013 Takala siirtyi Suomi-sarjaa pelaavan S-Kiekon riveihin.
Saavutukset

SM-liigan hopeaa 
 Ässät 2005–2006
Mestiksen mestaruus 
 Sport 2008–2009 ja 2010–2011
Mestiksen pudotuspelien arvokkain pelaaja 2008–2009
Aiheesta muualla

Tuomas Takala Elite Prospects. Everysport Media Group AB. (englanniksi)
Sergei Velitško

Sergei Vadimovitš Velitško (ven. Серге́й Вади́мович Вели́чко; 30 joulukuuta 1871 Moskova – 1947) oli venäläinen aatelismies, upseeri, virkamies ja poliitikko. Hän omisti 340 desjatiinan (370 hehtaarin) suuruisen maatilan Pultavan kuvernementin Lubnyn kihlakunnassa. Kansallisuudeltaan hän oli venäläinen. Hän toimi Venäjän keisarikunnan valtakunnanduuman jäsenenä vuosina 1912–1917 valittuna Pultavan kuvernementista. Puoluekannaltaan hän oli oktobristi. Virka-arvoltaan hän oli kollegineuvos. Ensimmäisen maailmansodan aikana hän palveli Venäjän keisarillisessa armeijassa upseerina vuosina 1915–1917. Vuonna 1933 hän oli jonkin aikaa vangittuna epäiltynä juonittelusta neuvostovaltaa vastaan.
Tupac: Resurrection (soundtrack)

| Tupac: Resurrection  |
| --- | --- | --- |

Soundtrack-albumin tiedot
 Julkaistu: 11. marraskuuta 2003
 Formaatti: CD
 Tyylilaji: Rap
 Kesto: 54.56
 Levy-yhtiö: Amaru Entertainment
2Pacin muut julkaisut
| Better Dayz 2002 | Tupac: Resurrection 2003 | Nu-Mixx Klazzics 2003 |
Tupac: Resurrection on Tupac: Resurrection -dokumenttielokuvan virallinen soundtrack. Sen julkaisi Amaru Entertainment vuonna 2003. Albumi sisältää remasteroituja versioita muutamista aikaisemmin julkaistuista kappaleista ("Holler If Ya' Hear Me", "Death Around the Corner", "Secretz of War", "Bury Me a G", "Same Song", "Panther Power", "Str8 Ballin'" sekä "Rebel of the Underground"), joitain harvinaisempia kappaleita ("Starin' Through My Rear View" ja "One Day At A Time") sekä uusia, julkaisemattomia säkeitä, joita on käytetty muun muassa kappaleissa "Runnin' (Dying to Live)" ja "Ghost". Kappaleet tavallaan koottiin uudelleen näiden julkaisemattomien säkeiden ympärille. Eminem auttoi albumin tuottamisessa tuottamalla muun muassa singlen "Runnin' (Dying to Live), jossa mukana on myös The Notorious B.I.G.. Albumi myi yli 420 000 kappaletta ensimmäisellä viikolla ylittäen lopulta platinalevyn rajan.
Albumin viimeinen kappale "The Realist Killaz", sisältää myös julkaisemattoman 2Pac-säkeen. Säe miksattiin yhteen rap-artisti 50 Centin kanssa, joka "dissaa" omassa säkeessään rap-artisti Ja Rulea.
Kappaleet

| # | Kappale | Esiintyjä(t) | Tuottaja(t) |
| --- | --- | --- | --- |
| 1 | "Intro" | 2Pac |  |
| 2 | "Ghost" | 2Pac | Eminem |
| 3 | "One Day at a Time (Em's Version)" | 2Pac; Eminem & Outlawz | Eminem |
| 4 | "Death Around The Corner" | 2Pac | Johnny "J" |
| 5 | "Secretz Of War" | 2Pac; Outlawz | Johnny "J" |
| 6 | "Runnin' (Dying to Live)" | 2Pac; The Notorious B.I.G. | Eminem |
| 7 | "Holla If Ya' Hear Me" | 2Pac | Stretch |
| 8 | "Starin' At The World Through My Rearview" | 2Pac; Outlawz | Makaveli & Hurt M Badd |
| 9 | "Bury Me A G" | 2Pac; Thug Life | Thug Music |
| 10 | "Same Song" | 2Pac; Digital Underground |  |
| 11 | "Panther Power" | 2Pac |  |
| 12 | "Str8 Ballin'" | 2Pac | Easy Mo Bee |
| 13 | "Rebel Of The Underground" | 2Pac; Ray Luv; Shock G | Shock G |
| 14 | "The Realist Killaz" | 2Pac; 50 Cent | Red Spyda |
Toyota GR Yaris Rally2

Toyota GR Yaris Rally2 Suomen rallissa huoltoalueella.
Toyota GR Yaris Rally2 on Toyota GR Yaris -malliin perustuva Rally2-luokan ralliauto. Autoa esiteltiin julkisesti ensimmäistä kertaa marraskuussa 2022 Japanissa Aichissa.
Auton suunniteltiin tulevan rallikilpailuihin vuonna 2024. Aikeesta rakentaa auto WRC2- tai WRC3-sarjaan kerrottiin vuonna 2020. Rally2-autoja käytetään WRC2-sarjan lisäksi myös rallin EM-sarjassa ja kansallisissa mestaruussarjoissa. Autolla on ajettu vuonna 2023 Japanissa avoimessa luokassa, jossa voi ajaa kun autosta on dokumentaatiota ennen sen homologaatiota. Auto sai virallisen hyväksynnän FIA:lta 1. tammikuuta 2024.
Jari-Matti Latvala kertoi lokakuussa 2023 tallin suunnittelevan ensimmäisten autojen olevan valmiina vuoden 2024 Monte Carlo -ralliin mennessä. Autoa käytettiin nolla-autona Rallye du Dévoluyn rallissa joulukuussa 2023 ja homologaation odotettiin valmistuvan vuoden 2024 ensimmäiseen päivään mennessä. Autoa pyritään valmistamaan neljä tai viisi kappaletta kuukaudessa. Kaikki autot ovat tarkoitettu asiakastalleille eikä tehdastallia ole suunnitteilla. Juho Hänninen on toiminut testikuljettajana auton kehityksessä.
Kilpailuhistoria

Ensimmäinen kilpailu uudella autolla oli Monte Carlo -rallissa tammikuussa 2024.
Mikko Heikkilä voitti autolla Arctic Lapland Rally -kilpailun Rally2-kategoriassa helmikuussa 2024, joka oli uuden auton ensimmäinen voitto. Jan Solans voitti autolla WRC2-luokan kilpailun Portugalin rallissa.
Sami Pajari ajoi autolla WRC2-luokan voittoon Sardinian rallissa ja Puolan rallissa.
Georg Linnamäe voitti autolla rallin EM-sarjassa Viron rallin.
Muut versiot

Vuonna 2022 Toyota esitteli myös Ypresin rallissa Toyota GR Yaris H2 -autoa, joka käyttää vetyä polttoaineena.
Aiheesta muualla

Tulokset eWRC-sivustolla (englanniksi)